Komisijos reglamentas (EEB) Nr. 646/89
1989 m. kovo 14 d.
kai kuriuose reglamentuose dėl prekių klasifikavimo pakeičiantis Bendrojo muitų tarifo nomenklatūros, galiojusios 1987 m. gruodžio 31 d., pagrindu nustatytus kodus į Kombinuotosios nomenklatūros pagrindu nustatytus kodus
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EEB) Nr. 20/89 [2], ypač į jo 15 straipsnį,
kadangi 1968 m. birželio 28 d. Tarybos reglamentu (EEB) Nr. 950/68 dėl Bendrojo muitų tarifo [3] su paskutiniais pakeitimais, padarytais Reglamentu (EEB) Nr. 3529/87 [4], buvo nustatyta Bendrojo muitų tarifo nomenklatūra, pagrįsta 1950 m. gruodžio 15 d. Konvencija dėl muitų tarifų prekių klasifikavimo nomenklatūros;
kadangi Komisija, remdamasi 1969 m. sausio 16 d. Reglamentu (EEB) Nr. 97/69 dėl priemonių, kurių reikia imtis, kad būtų vienodai taikoma Bendrojo muitų tarifo nomenklatūra [5], su paskutiniais pakeitimais, padarytais Tarybos reglamentu (EEB) Nr. 2055/84 [6], priėmė keletą reglamentų dėl prekių klasifikavimo Bendrojo muitų tarifo kombinuotojoje nomenklatūroje;
kadangi Reglamentu (EEB) Nr. 2658/87 buvo nustatyta prekių nomenklatūra, vadinama Kombinuotąja nomenklatūra, kuri atitinka tiek Bendrojo muitų tarifo, tiek ir Bendrijos užsienio prekybos statistikos reikalavimus bei yra pagrįsta Tarptautine konvencija dėl suderintosios prekių aprašymo ir kodavimo sistemos, pakeitusia pirmiau nurodytą 1950 m. gruodžio 15 d. Konvenciją;
kadangi Reglamento (EEB) Nr. 2658/87 15 straipsnio 1 dalyje numatyta, kad Kombinuotosios nomenklatūros pagrindu nustatyti prekių kodai ir aprašymai pakeičia tuos, kurie nustatyti 1987 m. gruodžio 31 d. galiojusios Bendrojo muitų tarifo nomenklatūros pagrindu;
kadangi tam, kad būtų aiškiau ir paprasčiau, minėti reglamentai, kurie dar turi praktinės vertės ir kurie perkeliant į nacionalinės teisės aktus iš esmės nebus keičiami, turi būti atitinkamai iš dalies pakeisti,
PRIĖMĖ ŠĮ REGLAMENTĄ:
1 straipsnis
Priedo 1 skiltyje išvardytuose reglamentuose, kuriuose minimos 2 skiltyje aprašytos prekės, 3 skiltyje nurodyti Bendrojo muitų tarifo nomenklatūros kodai keičiami 4 skiltyje nurodytais Kombinuotosios nomenklatūros kodais.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. kovo 14 d.